মন্থার প্রভাবে ডুয়ার্সে ভারী বৃষ্টি, কয়েকশো বিঘা জমির ধান জলের তলায়

শুভজিৎ দেবনাথ, বানারহাট: ঘূর্ণিঝড় মন্থার (Cyclone Montha) নিম্নচাপে (Low Pressure) ডুয়ার্স (Dooars) জুড়ে ভারী বৃষ্টিতে (Heavy Rain) পাকা ধানে মই! কয়েকশো বিঘা জমির ধান জলের তলায়। জলে ডুবে থাকা পাকা ধান কি করে ঘরে তুলবেন ভেবে পারছেন না কৃষকরা।

বানারহাট ব্লকের সাঁকোয়াঝোরা -১ নম্বর গ্রাম পঞ্চায়েতের উত্তরডাঙ্গা পাড়া সজনাপাড়া এলাকায় কয়েকশো বিঘা জমির ধান নষ্ট। কি করে গোটা বছরের খাবারের জোগান হবে চিন্তায় কৃষকরা। যদিও প্রশাসনের তরফে ফ্রম জমা করলে ক্ষতিপূরণের আশ্বাস দেওয়া হয়েছে। সকাল থেকে ক্ষতিগ্রস্ত এলাকায় পরিদর্শন করে এলাকার পঞ্চায়েত সমিতির সদস্য তথা প্রাণীসম্পদ ও মৎস্য কর্মাধক্ষ জাফর আলী। ক্ষতিগ্রস্ত কৃষকদের সঙ্গে কথা বলে ফর্ম পূরণের ব্যবস্থা করছেন।

আরও পড়ুন- SIR আতঙ্কে ভিড় বাড়ছে মতুয়া ঠাকুরবাড়িতে

উল্লেখ্য, ঘূর্ণিঝড় মন্থা শক্তি হারিয়ে সুস্পষ্ট নিম্নচাপে পরিণতি হলেও তার প্রভাব রয়ে গিয়েছে। আলিপুর আবহাওয়া দফতরের পূর্বাভাস অনুযায়ী, শনি থেকে রবিবার পর্যন্ত উত্তরবঙ্গের একাধিক জেলায় বৃষ্টি চলবে। শনিবার উত্তরবঙ্গের পার্বত্য জেলা দার্জিলিং- কালিম্পংএ ভারী থেকে অতি ভারী বৃষ্টির সতর্কতা জারি হয়েছে। সেইসঙ্গে জলপাইগুড়ি, কোচবিহার ও আলিপুরদুয়ার জেলার বেশ কিছু ভারী বৃষ্টির সতর্কতা জারি হয়েছে।

দুই দিনাজপুর ও মালদা জেলাতেও মাঝারি থেকে ভারী বৃষ্টির পূর্বাভাস। রবিবার পর্যন্ত এই মন্থা প্রভাবে রবিবার পর্যন্ত এই বৃষ্টিপাত চলবে। ধীরে ধীরে উত্তরবঙ্গের আবহাওয়ার উন্নতি হবে। ভূমিধসের আশঙ্কা করা হচ্ছে, ফলে সাধারণ মানুষকে সতর্ক করা হচ্ছে।

দেখুন আরও খবর-